[{"text_idx": "#000000", "text": "Cyngerdd yn Rhuthun Rhagfyr 2016"}, {"text_idx": "#000001", "text": "Cyngerdd yn Gosport Medi 2016"}, {"text_idx": "#000004", "text": "Trydydd yn Eisteddfod Genedlaethol Meifod 2015"}, {"text_idx": "#000006", "text": "Co\u0302r Godre\u2019r Garth yn croesawu\u2019r deugain . . . ac arweinydd newydd"}, {"text_idx": "#000008", "text": "Cynhelir y gyngerdd yn Eglwys St Catherine\u2019s yn y dref am 7.30pm a bydd y Co\u0302r yn perfformio gwaith Vivaldi, Gloria ynghyd a\u0302 datganiad o waith newydd, Glan Rhondda a ysgrifennwyd yn arbennig ar gyfer y gyngerdd gan Eilir Owen-Griffiths a fu\u2019n arwain y Co\u0302r am dros ddegawd tan iddo drosglwyddo\u2019r awenau i Steffan eleni. Bydd Gareth Williams, aelod presennol ac is-arweinydd y Co\u0302r hefyd yn ymuno gydag Wil Morus Jones, sylfaenydd ac arweinydd cyntaf Co\u0302r Godre\u2019r Garth yn 1974 i arwain rhaglen o gerddoriaeth gyfarwydd o Gymru."}, {"text_idx": "#000011", "text": "Pris y tocynnau yw \u00a312 (\u00a310 i blant a phensiynwyr) \u2013 cysylltwch a\u0302 07837 007 076 neu ."}, {"text_idx": "#000013", "text": "Ers bron i ddeugain mlynedd mae\u2019r co\u0302r wedi blasu pob math o brofiadau a llwyddiannau ac wedi teithio i bedwar ban byd. Am wyth mlynedd ar hugain bu hynny dan arweiniad meistrolgar Wil Morus Jones, a lwyddodd i sefydlu co\u0302r a ddaeth i\u2019r brig o\u2019r cychwyn cyntaf. Wedi ymddeoliad Wil, trosglwyddwyd yr awenau dros dro i Gareth Williams, is-arweinydd dihafal y co\u0302r, cyn i Eilir Owen Griffiths, un o gerddorion cyfoes mwyaf heintus a deinamig Cymru ymuno fel arweinydd yn 2003 hyd 2014 pan drosglwyddodd yr awenau i gerddor dawnus ac addawol arall, Steffan Huw Watkins."}, {"text_idx": "#000014", "text": "Yn gefn i\u2019r holl Go\u0302r mae\u2019r cyfeilydd amryddawn, Branwen Evans ac nid oes pall ar ei thalent gerddorol ar y piano. Un o uchafbwyntiau\u2019r calendr cystadlu yw\u2019r Eisteddfod Genedlaethol ac yn ystod y degawd diwethaf mae\u2019r co\u0302r wedi bod yn fuddugol sawl gwaith ar y gystadleuaeth i gorau dros 45 mewn nifer. Cafwyd llwyddiant hefyd dros Glawdd Offa wrth i\u2019r co\u0302r ddod yn geffyl blaen yng Ngw\u0302yl Gerddorol Cheltenham 2011 a chipio\u2019r Cwpan Aur fel Co\u0302r yr W\u0302yl."}]